समाज में महिलाओं के साथ अनाचार की घटनाएं बढ़ती जा रही हैं। लोग क्या करते हैं कैसे हैं दो दिन पहले की बात है इक महिला और उसका पति दोनों लिखते हैं फेसबुक बनाई इक साथ। दोनों की फेसबुक पर युगल की तस्वीर लगाई हुई थी। कुछ ही घंटों में महिला को दो सौ रिक्वेस्ट मिली और पुरुष को दो चार ही। और जिनको दोस्त बनती गई तमाम चैट पर रोकने पर भी मैसेज करने लगे और शाम तक आंटी जी मैडम जी कहने वाले आशिकी की बातें करने लगे। बस यही देखकर और बनाये दोस्तों को हटाकर उन दोनों ने अपना अकाउंट बंद ही करवा दिया। हैरान थे क्या हमारा समाज इतना खराब हो गया है कि छिपी गंदी मानसिकता को बाहर आने में ज़रा भी देर नहीं लगती। टीवी शो को देखो तो लगता है संगीत का पावन माहौल भी एंकर किसी महिला से झूठी आशिकी की छेड़ छाड़ से दूषित कर रहा है। कॉमेडी शो में हर कोई दिल फेंक आशिक बना मंच पर दिखाई देता है। महमान कलाकार शो चलाने वाला और कोई जो अनावश्यक रूप से हिस्सा है वो भी अपनी गरिमा को भूल कर हर महिला को रिझाता हुआ वा दर्शक भी अवसर मिलते ही यही करने को बेताब। टीवी पर विज्ञापन देने वाले पैसे की चाह में किस सीमा तक समाज को प्रदूषित करते हैं। जब हर तरफ यही नशा है तब नतीजा क्या होगा।